L 56/68 Jurnalul Oficial al Uniunii Europene 27.2.2015 DECIZIA DE PUNERE ÎN APLICARE (UE) 201 5/315 A COMISIEI din 25 februarie 2015 privind anumite măsuri de protecție referitoare la gripa aviară înalt patogenă de subtipul H5N8 în Germania [notificată cu numărul C(2015) 1004] (Numai textul în limba germană este autentic) (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 89/662/CEE a Consiliului din 11 decembrie 1989 privind controalele veterinare aplicabile în schimburile intracomunitare în vederea realizării pieței interne ('), în special articolul 9 alineatul (4), având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (*), în special articolul 10 alineatul (4), întrucât: (1) Gripa aviară este o boală infecțioasă virală a păsărilor, inclusiv a păsărilor de curte. Infecţia cu virusurile gripei aviare la păsările domestice cauzează două forme principale ale acestei boli, care se deosebesc prin virulenţa lor. Forma slab patogenă provoacă în general doar simptome uşoare, în timp ce forma înalt patogenă determină rate foarte mari ale mortalității la majoritatea speciilor de păsări de curte. Boala în cauză poate avea un impact major asupra profitabilității sectorului creșterii păsărilor de curte. (2) Gripa aviară este prezentă în principal la păsări, dar în anumite condiţii pot apărea infecții şi la om, cu toate că riscul este, în general, foarte mic. (3 În cazul apariției unui focar de gripă aviară, există riscul ca agentul infecțios să se răspândească la alte exploataţii în care se cresc păsări de curte sau alte păsări ținute în captivitate. Prin urmare, focarul se poate răspândi de la un stat membru la altul sau la țări terţe, prin intermediul comerţului cu păsări vii sau cu produse obţinute de la acestea. (4) Directiva 2005/94/CE a Consiliului () stabilește anumite măsuri preventive referitoare la supravegherea și la depistarea precoce a gripei aviare, precum și măsurile minime de control de aplicat în cazul apariției unui focar de gripă aviară la păsările de curte sau la alte păsări ținute în captivitate. Directiva respectivă prevede stabilirea unor zone de protecție și de supraveghere în eventualitatea apariției unui focar de gripă aviară înalt patogenă. (5)  Germania a notificat Comisia cu privire apariția unui focar de gripă aviară înalt patogenă de subtipul H5N8 în exploatații necomerciale din landul Mecklenburg-Pomerania de Vest care deţin păsări de curte și a luat imediat măsurile necesare în temeiul Directivei 2005/94/CE, inclusiv stabilirea de zone de protecție și supraveghere, care ar trebui să fie definite în părțile A și B ale anexei la prezenta decizie. (6) Comisia, în colaborare cu Germania, a examinat măsurile respective şi este satisfăcută de faptul că limitele zonelor de protecție şi de supraveghere stabilite de către autoritatea competentă din statul membru respectiv se află la o distanță suficient de mare față de exploatațiile în care a fost confirmată apariția focarului. (7) Pentru a preveni orice perturbări inutile ale comerțului din Uniune și pentru a evita impunerea de către țări terțe a unor bariere nejustificate în calea comerţului, este necesară definirea rapidă, la nivelul Uniunii, a zonelor de protecție și de supraveghere stabilite în legătură cu gripa aviară înalt patogenă din Germania. () JOL 395, 30.12.1989, p. 13. () JOL224,18.8.1990, p. 29. () Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare (JO L 10, 14.1.2006,p.16).